62020TO0452(01)_INF
Ordonanța Președintelui Tribunalului din 29 octombrie 2020 –Facebook Ireland/Comisia
(cauza T‑452/20 R)
„Procedură de măsuri provizorii – Concurență – Cerere de informații – Articolul 18 alineatul (3) din Regulamentul (CE) nr. 1/2003 – Cerere de măsuri provizorii – Urgență – Fumus boni juris – Evaluarea comparativă a intereselor”
1.
Procedură de măsuri provizorii – Suspendarea executării – Măsuri provizorii – Condiții de dispunere – Fumus boni juris – Urgență – Prejudiciu grav et ireparabil – Caracter cumulativ – Evaluarea comparativă a tuturor intereselor în cauză
(art. 278 și 279 TFUE)
(a se vedea punctele 23 și 24)
2.
Procedură de măsuri provizorii – Suspendarea executării – Condiții de dispunere – Fumus boni juris – Examinare prima facie a motivelor invocate în susținerea acțiunii principale – Acțiune împotriva unei decizii a Comisiei prin care se dispune furnizarea unui anumit număr de documente – Motive întemeiate pe încălcarea principiului necesității și a dreptului la respectarea vieții private – Motive care nu sunt neîntemeiate la prima vedere
[art. 278 și 279 TFUE; Carta drepturilor fundamentale a Uniunii Europene, art. 7; Regulamentul nr. 1/2003 al Consiliului, art. 18 alin. (3)]
(a se vedea punctele 30, 53, 68 și 69)
3.
Concurență – Procedură administrativă – Cerere de informații – Indicare a temeiurilor juridice și a scopului solicitării – Cerința unei legături de necesitate între informațiile solicitate și încălcarea examinată – Marja de apreciere a Comisiei – Control jurisdicțional – Întindere
[art. 101 TFUE; Regulamentul nr. 1/2003 al Consiliului, art. 18 alin. (3)]
(a se vedea punctele 36-52)
4.
Concurență – Procedură administrativă – Cerere de informații – Atingere adusă vieții private – Admisibilitate – Condiții
[Carta drepturilor fundamentale a Uniunii Europene, art. 7; Regulamentul nr. 1/2003 al Consiliului, art. 18 alin. (3)]
(a se vedea punctele 54-67)
5.
Procedură de măsuri provizorii – Suspendarea executării – Măsuri provizorii – Condiții de dispunere – Prejudiciu grav și ireparabil – Sarcina probei care revine părții care solicită măsura provizorie – Risc de atingere adusă drepturilor fundamentale – Caracter insuficient pentru constituirea unui prejudiciu grav – Apreciere în funcție de împrejurările cauzei – Prejudiciu legat de divulgarea de date cu caracter personal sensibile ale persoanelor fizice
[art. 278 și 279 TFUE; Carta drepturilor fundamentale a Uniunii Europene, art. 7; Regulamentul de procedură al Tribunalului, art. 156 alin. (3)]
(a se vedea punctele 70, 71, 73-75, 82-94 și 114)
6.
Procedură de măsuri provizorii – Suspendarea executării – Condiții de dispunere – Evaluarea comparativă a tuturor intereselor în cauză – Suspendarea executării unei decizii a Comisiei prin care se dispune transferul de documente susceptibile să conțină date cu caracter personal sensibile – Evaluarea comparativă a interesului public al Comisiei de a menține eficacitatea normelor Uniunii privind concurența și a interesului de a proteja dreptul la viață privată al persoanelor fizice – Instituirea unei proceduri ad hoc pentru examinarea documentelor susceptibile să conțină date cu caracter personal sensibile
[art. 278 TFUE; Carta drepturilor fundamentale a Uniunii Europene, art. 7; Regulamentul nr. 1/2003 al Consiliului, art. 18 alin. (3)]
(a se vedea punctele 115-120)
Obiectul
Cerere întemeiată pe articolele 278 și 279 TFUE prin care se solicită suspendarea parțială a executării deciziei C(2020) 3013 final a Comisiei din 4 mai 2020 referitoare la o procedură de aplicare a articolului 18 alineatul (3) și a articolului 24 alineatul (1) litera (d) din Regulamentul (CE) nr. 1/2003 al Consiliului (cazul AT.40684 – Facebook Marketplace)
Dispozitivul
1)
Se suspendă executarea articolului 1 din decizia C(2020) 3011 final a Comisiei Europene din 4 mai 2020 referitoare la o procedură de aplicare a articolului 18 alineatul (3) și a articolului 24 alineatul (1) litera (d) din Regulamentul (CE) nr. 1/2003 al Consiliului (cauza AT.40684 – Facebook Marketplace) în măsura în care obligația care este formulată în acesta privește documente care nu au legătură cu activitățile comerciale desfășurate de Facebook Ireland Ltd și care conțin date cu caracter personal sensibile, precum și în condițiile în care procedura vizată la punctul 2 nu este instituită.
2)
Facebook Ireland va identifica documentele care conțin datele vizate la punctul 1 și le va transmite Comisiei pe un suport electronic separat. Aceste documente vor fi apoi plasate într‑o cameră de date virtuală care va accesibilă fi doar unui număr cât se poate de restrâns de membri ai echipei însărcinate cu ancheta, în prezența (virtuală sau fizică) a unui număr echivalent de avocați ai Facebook Ireland. Membrii echipei însărcinate cu ancheta vor examina și selecționa documentele în cauză, dând totodată avocaților Facebook Ireland posibilitatea de a le comenta înainte de a depune la dosar documentele considerate pertinente. În caz de dezacord cu privire la calificarea unui document, avocații Facebook Ireland vor avea dreptul să explice motivele aflate la baza dezacordului lor. În cazul unui dezacord persistent, Facebook Ireland va putea solicita un arbitraj directorului însărcinat cu informarea, comunicarea și mass‑media în cadrul Direcției Generale „Concurență” a Comisiei.
3)
Respinge în rest cererea de măsuri provizorii.
4)
Revocă Ordonanța din 24 iulie 2020, Facebook Ireland/Comisia (T‑452/20 R).
5)
Cererea privind cheltuielile de judecată se soluționează odată cu fondul.